જિયા ખાનના માતાનું કહેવું છે કે સૂરજ પંચોલી જ તેમની દીકરીના મોત માટે જવાબદાર છે . જિયા ખાન દ્વારા લખાયેલ 6 પાનાના સુસાઇડ લેટર પણ આ જ બાબતની ગવાહી આપે છે કે સૂરજ પંચોલીના દગાએ જિયા ખાનને આત્મહત્યા માટે મજબૂર કર્યો હતો . જિયા ખાન સૂરજ દ્વારા સગર્ભા પણ થયા હતાં અને પછી તેમણે ગર્ભપાત કરાવ્યુ હતું . પરંતુ આમ છતાં જિયા ખાન સૂરજ પંચોલી ઉપર આંખ બંધ કરી ભરોસો કરતા રહ્યાં . જિયા ખાનના માતા રાબિયા ખાન ગઈકાલે પોલીસ સ્ટેશનમાં હાજર હતાં . પોલીસે ગઈકાલે રાત્રે જ આદિત્ય પંચોલીના આ પુત્ર સૂરજ પંચોલીની ધરપકડ કરી હતી . રાબિયા ખાને સોમવાર રાત્રે સૂરજ પંચોલી સામે કેસ નોંધાવ્યો હતો અને પછી પોલીસે તેમની ધરપકડ કરી . રાબિયા ખાને ગઈકાલે પોતાના ઘરે પહોંચેલ મીડિયાના લોકો સામે રડતા અવાજે જણાવ્યું કે સૂરજ પંચોલીએ જિયા ખાનનો યૂઝ કર્ય છે . જિયા ખાનના મોત માટે સૂરજ પંચોલી જ જવાબદાર છે . જિયા ખાન કે જેઓ બૉલીવુડમાં માત્ર ત્રણ ફિલ્મો જ કરી શક્યાં , તેમના માતાએ એમ પણ જણાવ્યું કે સૂરજ પંચોલીને સજા મળે , તો જ જિયા ખાન સાથે ન્યાય થશે .